open-index/open-wikipedia-markdown huggingface dataset:
Εμβατήριο του Αρχιδούκα Αλβέρτου

Το **Εμβατήριο του Αρχιδούκα Αλβέρτου** (γερμ. *Erzherzog-Albrecht-Marsch*), (Opus 136 και Συλλογή στρατιωτικών εμβατηρίων ΑΜ II, αρ. 263) είναι γερμανικό στρατιωτικό εμβατήριο. Συνετέθη το 1887 από τον Καρλ Κομτσάκ νεότερο (Karel Komzák II) προς τιμήν του στρατάρχη Αρχιδούκα Αλβέρτου, δούκα του Τέσεν για το 13ο Σύνταγμα Πεζικού της Κρακοβίας. Ήταν ένα δημοφιλές εμβατήριο το οποίο χρησιμοποιήθηκε από πολλούς στρατιωτικούς σχηματισμούς του Γερμανικού Στρατού. Κατά τον Πρώτο και Δεύτερο Παγκόσμιο Πόλεμο το εμβατήριο παιζόταν κατά την αποχώρηση αλλά και κατά την επιστροφή των γερμανικών υποβρυχίων (U-Boote) από και στις βάσεις τους. Κατά την εποχή του Γ' Ράιχ, το εμβατήριο του Αρχιδούκα Αλβέρτου απετέλεσε το επίσημο εμβατήριο του 231ου Συντάγματος των Ταγμάτων Εφόδου (SA) (SA-Standarte 231) στο Αννόβερο.

Εκτελέσεις του εμβατηρίου αυτού έχουμε από επίκαιρα της περιόδου του Γ' Ράιχ, όπως στην προπαγανδιστική ταινία *Η Γερμανία ξυπνά!* (Deutschland erwacht!) του 1933, όπου τα Τάγματα εφόδου παρελαύνουν υπό τους ήχους του εμβατηρίου, καθώς και στην παρέλαση για τα πεντηκοστά γενέθλια του Αδόλφου Χίτλερ, το 1939, κατά την έλευση των μηχανοκίνητων σωμάτων.  Το εμβατήριο ακούγεται στο τέλος της ταινίας "Το Υποβρύχιο" (Das Boot), (εκτελείται από μία στρατιωτική μπάντα, καθώς το U-96 επιστρέφει στο λιμάνι του).

;Introduction

 \relative g'' {
  \new PianoStaff 4.\f 8 4 e a8 e cis e a4 r8 \times 2/3 { b16( cis d) } 2  4 e8 e e4 e
   }
   \new Staff { \key fis \minor \time 4/4 \clef bass
    4. 8 4 e' a8 e cis e a4 r 2  4 r r2
   }
  >>
 }


## Πηγές
* https://web.archive.org/web/20091110114540/http://forum.axishistory.com/viewtopic.php?f=81&t=129085
* http://forum.axishistory.com/viewtopic.php?f=24&t=52173 

## Παραπομπές


Αρχιδουκα Αλβερτου
Κατηγορία:Πρωσία
Κορδελιό Σμύρνης

Το **Κορδελιό** , κατά ελληνική παλαιότερη ονομασία είναι παραθαλάσσιος προάστιος δήμος της Σμύρνης στην Τουρκία, καλούμενος επίσημα **Περαία**, ή κοινώς *Πέρα Μεριά*, και στη τουρκική **Καρσιγιάκα** (που σημαίνει το ίδιο, αντιπέρα ακτή) και που σήμερα αποτελεί πρωτεύουσα ομώνυμης επαρχίας της ευρύτερης περιοχής της Σμύρνης. Βρίσκεται απέναντι σχεδόν της Σμύρνης (βορειοδυτικά) και σε απόσταση περίπου 13,5 μίλια ή 20 χλμ. επί της προ Καραμπά σιδηροδρομικής γραμμής. 
Το Κορδελιό συνορεύει ανατολικά με τον Μπουρνόβα, βόρεια με την Μαινεμένη και δυτικά με το Τσιγλί. Η μεταξύ Σμύρνης και Κορδελιού συγκοινωνία διεξάγεται τόσο οδικά, παραλιακά τον μυχό του κόλπου, όσο και με μικρά επιβατηγά σκάφη (καραβάκια), για συντομότερα διάρκειας 20 περίπου λεπτών της ώρας. Το κλίμα της είναι καθαρά μεσογειακό με κύριους άνεμους το Καλοκαίρι τους βορειοδυτικούς (μπάτης).
 
Το όνομα του προαστίου αυτού προέρχεται από την ονομασία παλαιού βυζαντινού Μοναστηριού του "Κορδολέοντος" που έχτισαν οι ιππότες την εποχή  των Σταυροφοριών και που βρίσκεται επί του παρακείμενου όρους Σιπύλου, που είναι απόληξη του όρους του Ταντάλου. Ο πληθυσμός  του Κορδελιού πριν την Μικρασιατική Εκστρατεία κατά πλειοψηφία ήταν ελληνικός που ανέρχονταν περίπου στους 15.000 κατοίκους. Μετά τη Μικρασιατική Καταστροφή το 1922 πρόσφυγες από το Κορδελιό τη Σμύρνης δημιούργησαν το Νέο Κορδελιό στη Θεσσαλονίκη. Παρά την καταστροφή της Σμύρνης το Κορδελιό παρέμεινε ανέπαφο διατηρώντας μέχρι  σήμερα στο παλαιό τμήμα του την παλιά του αίγλη με τις ωραίες επαύλεις, τους κήπους και τη γραφική της παραλία που επί το πλείστον σήμερα αποτελεί θέρετρο αξιωματικών του τουρκικού στρατού. 
Στο βορειοανατολικότερο μέρος της παραλίας του Κορδελιού λεγόμενο Αλίμπεη (όρμος) υφίσταται βιομηχανική ζώνη με ναυτική βάση και ναυπηγεία στα οποία γίνονται δεξαμενισμοί και συντηρήσεις συνηθέστερα αποβατικών πολεμικών πλοίων.

Σήμερα το Κορδελιό έχει καταστεί σπουδαία πόλη, από το 1984 αποτελεί ανεξάρτητο δήμο, με μεγάλη ανοικοδόμηση, εμπόριο, τουρισμό και συνεχώς αυξανόμενο πληθυσμό. Περισσότερο γνωστή σήμερα είναι με τον σπουδαίο αθλητικό ποδοσφαιρικό της σύλλογο Καρσίγιακα που φέρεται με τα χρώματα της οθωμανικής αυτοκρατορίας (ερυθρό και πράσινο) και να έχει τους περισσότερους αριθμητικά τούρκους φιλάθλους. Στο Κορδελιό τον Ιανουάριο του 1923 πέθανε η μητέρα του Κεμάλ Ατατούρκ.

## Λαογραφία
Το Κορδελιό φημίζονταν ιδιαίτερα για τις ωραίες γυναίκες του τις οποίες και εξύμνησε και η ελληνική λαϊκή μούσα με πολλά τραγούδια όπως το γνωστό λαϊκό  «Κορδελιώτισσα» του Μάρκου Βαμβακάρη που πρωτοτραγούδησε η Άντζελα Γκρέκα, ή το «Πήρε φωτιά το Κορδελιό» για χατήρι κάποιας άλλης. 
:::::::"*Τρελή μου Κορδελιώτισσα ξανθιά γαλανομάτα
:::::::"*που τρέλανες το Κορδελιό με τα γλυκά σου μάτια
Το Κορδελιό αναφέρεται σε πολλά Σμυρναίικα τραγούδια, όπως στο παραδοσιακό «Αραμπάς περνά», «Τί σε μέλλει εσένανε», κ.λπ.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τομ.11ος, σελ.218.

## Εξωτερικοί σύνδεσμοι
* 

Κατηγορία:Συνοικίες και περιοχές της Σμύρνης
369 Αερία

Η **369 Αερία (Aëria)** (προσωρινή ονομασία:***1893 AE***) είναι μεγάλος αστεροειδής της κύριας ζώνης αστεροειδών που ανακαλύφθηκε στις 4 Ιουλίου 1893 από τον Αλφόνς Μπορελλύ, που παρατηρούσε από την Μασσαλία. Το φαινόμενο μέγεθός της είναι 12,7, ενώ όταν βρίσκεται σε απόσταση μιας αστρονομικής μονάδας έχει απόλυτο μέγεθος 8,52. Πήρε το όνομά της από τον αέρα, με την αριστοτελική έννοια του ενός από τα 4 θεμελιώδη στοιχεία του Σύμπαντος.

## Φυσικά χαρακτηριστικά
Η διάμετρος της Αερίας υπολογίσθηκε σε 60 χιλιόμετρα (από δεδομένα του IRAS), ενώ η μάζα της εκτιμάται σε 226 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **M** (μεταλλικός), ενώ το άλβεδό της είναι 0,192 (από δεδομένα του IRAS). Η Αερία περιστρέφεται γύρω από τον εαυτό της μία φορά κάθε 4 ώρες και 47 λεπτά. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αερια
Κορδύλη

Η **Κορδύλη** ήταν παλαιά ελληνική μεσαιωνική πόλη του Πόντου. Ήταν παραλιακή πόλη που βρισκόταν μεταξύ της Κερασούντας και του Ιερού Άκρου.

Η Κορδύλη έμεινε ιστορική όχι τόσο από το γεγονός ότι στη περιοχή αυτή ο Αυτοκράτορας της Τραπεζούντας Ιωάννης Δ' Μέγας Κομνηνός συγκέντρωσε το στρατό του, όσο περισσότερο από το σπουδαίο επικό κύκλο "Το κάστρο της Ωριάς" που αναφέρεται στο μεσαιωνικό κάστρο της πόλης αυτής και σε πλήθος άλλων θρύλων του Πόντου που συνδέονται μ΄ αυτή.

Τελικά η μικρή πόλη Κορδύλη ερημώθηκε επί τουρκοκρατίας, πλην όμως ένα μικρό τμήμα του τείχους της παραμένει ως αρχαιολογικός χώρος τον οποίο οι Τούρκοι σήμερα αποκαλούν "Αλτζά Καλέ".

Κατηγορία:Πόντος
Ωριά

Το όνομα **Ωριά** ή Ωργιά σύμφωνα με τις ελληνικές παραδόσεις και τα δημοτικά τραγούδια σημαίνει αφενός μεν ηρωίδα αφετέρου ως παράγωγο όνομα ωραίας (γυναίκας), ωριάς.

Κατά τον επικρατέστερο τύπο των δημοτικών τραγουδιών η Ωριά φέρεται άλλοτε ως Βασίλισσα, και άλλοτε ως Πριγκίπισσα κάστρου που πολιορκούμενη από Οθωμανούς ή Σαρακηνούς υπεραμύνθηκε για πολλά χρόνια μέχρις ότου κάποιος από τους πολιορκητές κατάφερε να εισέλθει στο κάστρο. Μάλιστα λέγεται πως αυτός ήταν από ελληνίδα μάνα ο οποίος μηχανεύτηκε το εξής (επικρατέστερο) τέχνασμα, προκειμένου να πετύχει την κατάληψη του απόρθητου κάστρου: Μεταμφιέστηκε σε γυναίκα εγκυμονούσα, (ή κατ΄ άλλες παραλλαγές σε μοναχό), και φθάνοντας στη πύλη του κάστρου ικέτευε ν΄ ανοίξουν για να γεννήσει (ή να ξεκουραστεί από την ασκητεία ή για καταφυγή μεταξύ των ομοθρήσκων του).
Έτσι παραπεισθείσα η ευσπλαχνική Βασίλισσα (ή Πριγκίπισσα) διέταξε ν΄ ανοίξει η Πύλη για να εισέλθει ο ικέτης, αλλά "*όσο ν΄ ανοίξη η πόρτα, χίλιοι εμπήκαν, κι όσο να μισανοίξη γέμισ΄ η αυλή, κι όσο να καλοκλείση η Χώρα πάρθηκε*". 
Αυτός δε που μηχανεύτηκε την εκπόρθηση κατά προηγούμενη συμφωνία με τον επικεφαλής των πολιορκητών έσπευσε να συλλάβει την Ωριά προκειμένου να την πάρει γυναίκα του πλην όμως εκείνη αλλόφρων από την απελπισία ρίφθηκε από τους προμαχώνες του κάστρου και σκοτώθηκε.

## Επισημάνσεις
Από την εξιστόρηση αυτή επισημαίνονται τα ακόλουθα λαογραφικά σημεία: η Ωριά είναι μια όμορφη ηρωίδα, υψηλόβαθμη (Βασίλισσα ή Πριγκίπισσα), που κατέχει κάστρο, δηλαδή περιτείχιο οικοδόμημα που όμως είναι πολύ σημαντικό αφού δέχεται συνεχείς πολιορκίες που καταλήγουν άκαρπες. Αυτός που μηχανεύτηκε τη εκπόρθηση φέρεται ως γιος Ελληνίδας και ειδικότερα χριστιανής (αφού κατέφυγε ένας μοναχός), ενώ στο τέλος της αφήγησης το κάστρο αναφέρεται ως Χώρα.

Κατηγορία:Λαογραφία
Κατηγορία:Κάστρα στην Ελλάδα
Αθλητικά γεγονότα του 2009/Νοέμβριος

Σημαντικά αθλητικά γεγονότα που συνέβησαν το μήνα Νοέμβριο του 2009.

## 1η Νοεμβρίου
*Μηχανοκίνητος αθλητισμός: Ο Σεμπάστιαν Φέτελ με Red Bull κερδίζει το τελευταίο γκραν πρι της αγωνιστικής περιόδου, στη Φόρμουλα 1, που ολοκληρώνεται στο Άμπου Ντάμπι. https://web.archive.org/web/20090701112043/http://www.tanea.gr/default.asp?pid=2

## 4 Νοεμβρίου
*Μπέιζμπολ:Οι Νιου Γιορκ Γιάνκις νικούν τους Φιλαδέλφεια Φίλις με 7-3 στον έκτο αγώνα και κατακτούν το World Series του 2009.  (The New York Times)

## 8 Νοεμβρίου
*Αντισφαίριση: Το Fed Cup κατακτά η ομάδα της Ιταλίας, νικώντας με 4-0 στην Ρέτζιο Καλάμπρια τις ΗΠΑ. http://english.cctv.com/program/sportsscene/20091109/103068.shtml

## 18 Νοεμβρίου
* Ποδόσφαιρο: Η Εθνική ποδοσφαίρου Ελλάδος κερδίζει την Ουκρανία με 0-1 στον τελικό αγώνα των προκριματικών και προκρίνεται στο Μουντιάλ του 2010.https://web.archive.org/web/20091121071330/http://news.ert.gr/el/athlitika/eidiseis/29783-i-ellada-sto-mountial

## 22 Νοεμβρίου
*Ποδόσφαιρο: Η Βραζιλία κατακτά για 13η φορά στην ιστορία της διοργάνωσης το Παγκόσμιο κύπελλο μπιτς σόκερ της FIFA, που ολοκληρώνεται στο Ντουμπάι, με νίκη επί της Ελβετίας με 10-5. Το χάλκινο μετάλλιο κερδίζει η Πορτογαλία, νικώντας την Ουρουγουάη με 14-7.http://www.rsssf.com/tablesf/fifabeach09.html

11
Μάικ Έμαν

Ο **Μάικ Έμαν** (Michiel Godfried Eman) είναι πολιτικός από την Αρούμπα και πρωθυπουργός από τις 28 Μαρτίου 2025. Χρημάτισε ξανά πρωθυπουργός από τον Οκτώβριο του 2009 ως τον Νοέμβριο του 2017. Είναι πρόεδρος του Λαϊκού Κόμματος της Αρούμπας (AVP) (Arubaanse Volkspartij/Partido di Pueblo Arubano). Κατάγεται από οικογένεια πολιτικών.

## Πρώτα χρόνια και εκπαίδευση
Γεννήθηκε στην Σαν Πέδρο ντε Βερόνα του Οράνιεστατ, την 1η Σεπτεμβρίου 1961. Ο πατέρας του, Άλμπερτ, ήταν αρχηγός του AVP όταν γεννήθηκε ο Μάικ. Απεβίωσε όμως σε ηλικία 50 ετών από καρδιακή προσβολή και τα παιδικά του χρόνια ήταν δύσκολα και με στερήσεις. Δραστηριοποιήθηκε στην πολιτική παρά το νεαρό της ηλικίας του, ενώ μαζί με δύο αδέρφια του ίδρυσαν επιχείρηση. Αποφοίτησε από το πανεπιστήμιο των Ολλανδικών Αντίλλων (UNA) και πήρε το πτυχίο του της νομικής το 1992. Το 1996 απέκτησε και πτυχίο στο πολιτικό δίκαιο (συμβολαιογράφου) από το ίδιο πανεπιστήμιο. Ο Μάικ εργάστηκε ως συμβολαιογράφος από το 1992 ως το 2001, οπότε κατήλθε στην πολιτική. Ο αδερφός του, Χένι Έμαν έγινε πρωθυπουργός το 1986 και ο Μάικ έγινε γραμματέας του. Το 1995 πρωτοστάτησε στη δημιουργία του τηλεοπτικού σταθμού ATV, θυγατρικού του αμερικανικού NBC.

## Πολιτική καριέρα ως το 2009
Ο αδερφός του, Χένι, αποφάσισε να αποχωρήσει από την πολιτική το 1999. Το 2001 κατήλθε υποψήφιος με το AVP στις εκλογές του 2001, στις οποίες το κόμμα υπέστη ήττα με απώλεια 4 εδρών. Ο τότε ηγέτης του κόμματος, Τίκο Κρόες, παραιτήθηκε από την προεδρία και παρέδωσε την ηγεσία στον πρώην υπουργό δικαιοσύνης, Έντι Κρόες. Ο Μάικ έγινε αντιπρόεδρος του κόμματος και εξελέγη πρόεδρός του το 2003. Στις εκλογές του 2005 το AVP ανέκτησε 2 έδρες και ο Έμαν έγινε ηγέτης της αντιπολίτευσης, ασκώντας κριτική στην κυβέρνηση. Το 2006 μίλησε για τη "συνταγματική κρίση". Το 2008 εξελέγη αντιπρόεδρος της Διεθνούς των Κεντρώων Δημοκρατών.

## Πρωθυπουργός
Έπειτα από τη διεξαγωγή των γενικών εκλογών, στις 25 Σεπτεμβρίου 2009, το κόμμα του Έμαν (AVP) κέρδισε την πλειοψηφία εδρών (12 επί συνόλου 21) στο κοινοβούλιο, με ποσοστό 48%. Παρουσίασε τη σύνθεση της νέας κυβέρνησης στον Κυβερνήτη στις 2 Οκτωβρίου του 2009. Ορκίστηκε 5ος πρωθυπουργός στις 30 Οκτωβρίου 2009.
Κυβέρνησε έως το 2017 και έπειτα από τη νίκη του κόμματός του στις γενικές εκλογές του 2024, επανήλθε στην πρωθυπουργία στις 28 Μαρτίου 2025.

## Παραπομπές


## Εξωτερικοί σύνδεσμοι
* www.mikeeman.com- Προσωπικός ιστότοπος (στη γλώσσα παπιαμέντο)

Κατηγορία:Πολιτικοί της Αρούμπας
Κατηγορία:Ηγέτες εν ενεργεία
Πείραιος

Στην ελληνική μυθολογία με το όνομα **Πείραιος** είναι γνωστός ένας πιστός φίλος του Τηλεμάχου, γιος του Κλυτία (*«Κλυτίδης»*), που αναφέρεται στην *[[Οδύσσεια]]* (ραψωδία ο, στίχοι 539 κ.ε. και ραψωδία ρ, στ. 55 κ.ε.). Εκεί ο Τηλέμαχος αναθέτει στον Πείραιο να φιλοξενήσει στο σπίτι του τον Οδυσσέα, που είναι μεταμφιεσμένος σε ζητιάνο. Και ο *«ξακουστός κονταριστής ο Πείραιος έτσι του 'πε: / `Οσον καιρό, Τηλέμαχε, θέλεις εδώ να μείνεις, / εγώ θα τον φιλοξενώ και θάχει ό,τι θελήσει.»* (ο 544-546, μετάφραση του Ζησίμου Σίδερη).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 700

Πειραιος
Σθενέλαος

Στην ελληνική μυθολογία με το όνομα **Σθενέλαος**, που δεν πρέπει να συγχέεται με τους Σθένελο και Σθενέλα, είναι γνωστός ένας Λύκιος που έλαβε μέρος στον Τρωικό Πόλεμο. Ο πατέρας του ονομαζόταν Ιθαιμένης. Ο Σθενέλαος σκοτώθηκε σε αυτό τον πόλεμο από τον Πάτροκλο, όπως αναφέρεται στην *[[Ιλιάδα]]* (ραψωδία Π, στίχος 586): *«Και του Ιθαιμένους τον υιόν με πέτραν εις τον σβέρκον / κτύπησε τον Σθενέλαον και του 'σπασε τα νεύρα.»* (μετάφραση Ιακώβου Πολυλά).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 809

Σθενελαος
Στρόφιος

Στην ελληνική μυθολογία με το όνομα **Στρόφιος** είναι γνωστά τα παρακάτω δύο διαφορετικά πρόσωπα:
# Βασιλιάς της Φωκίδας. Ο Στρόφιος υπήρξε σύζυγος της Αναξίβιας, γνωστής και ως Αστυόχης, η οποία ήταν κόρη του Ατρέα ή του Πλεισθένους, και επομένως αδελφή του Αγαμέμνονα και του Μενελάου. Ο Στρόφιος και η Αναξιβία απέκτησαν ένα μόνο παιδί, τον Πυλάδη, πιστό φίλο του Ορέστη. Την εποχή που ο Ορέστης, ως παιδί και έφηβος, κρυβόταν από τη φόνισσα μητέρα του Κλυταιμνήστρα, ο Στρόφιος του προσέφερε καταφύγιο. Κατά τη διάρκεια αυτής της περιόδου ο Ορέστης και ο γιος του Στροφίου έγιναν αχώριστοι φίλοι.
# Τρωαδίτης που έζησε περί την εποχή του Τρωικού Πολέμου. Ο γιος του Στροφίου, ο Σκαμάνδριος, έλαβε μέρος σε αυτό τον πόλεμο, όπου και σκοτώθηκε από τον Μενέλαο. Από το όνομα του πατέρα του, ο Σκαμάνδριος αναφέρεται στην *[[Ιλιάδα]]* του Ομήρου (ραψωδία Ε, στίχος 49) ως **«Στροφίδης»**.

## Παραπομπές

## Πηγές
* Το αντίστοιχο άρθρο της αγγλόγλωσσης Wikipedia
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 830

Στροφιος
Στροφιος
Σιμοείσιος

Στην ελληνική μυθολογία με το όνομα **Σιμοείσιος** (από τον ποταμό Σιμόεντα της Τρωάδας, επειδή γεννήθηκε στις όχθες του) είναι γνωστός ένας Τρώας που πολέμησε στον Τρωικό Πόλεμο. Ο πατέρας του ονομαζόταν Ανθεμίωνας. Ο Σιμοείσιος, που σκοτώθηκε στον πόλεμο αυτό από τον Αίαντα τον Τελαμώνιο με ακόντιο, αναφέρεται στην *[[Ιλιάδα]]* (ραψωδία Δ, στίχοι 474 κ.ε.), μόνο στη σκηνή του θανάτου του, όπου ο Όμηρος χρησιμοποιεί παρομοίωση:

*«... έπεσεν αυτός στα χώματα, ωσάν [[λεύκα]] / οπού εις μεγάλην λιβαδιά γεννήθηκε κι ανδρώθη / ομαλή όλη και υψηλά μόνον γεννά τους κλώνους, / την έκοψε αμαξοποιός με την λαμπρήν αξίνην / να την λυγίσει για τροχόν εις εύμορφον αμάξι, / κείτεται αυτού και φρύγεται στου ποταμού την όχθην, / όμοιον τον Σιμοείσιον έστρωσε κάτ' ο Αίας»* (Δ 482-488)

* Ο αστεροειδής **32720 Σιμοείσιος** (32720 Simoeisios), που ανακαλύφθηκε το 1977 και ανήκει στην Τρωική Ομάδα, πήρε το όνομά του από τον μυθικό αυτό Τρωαδίτη πολεμιστή.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 811

Σιμοεισιος
Κάστρο της Ωριάς (αποσαφήνιση)

Με την ονομασία **Κάστρο της Ωριάς** (και με διάφορες παραλλαγές όπως *Ωριάς κάστρο* ή *Ωργιάς* ή *Ωραιόκαστρο*, καθώς και με άλλες παραλλαγές όπως *Συριάς*, *Σουριάς*, *Ζουριάς*, *Οβριάς* και *Βριόκαστρο*) είναι γνωστοί οχυρωματικοί περίβολοι, που συνδέονται με την λαϊκή παράδοση μιας τραγικής γυναίκας, της Ωριάς, δηλαδή της *Ωραίας*. Την εξήγηση αυτή ενισχύει η παραδοσιακή παραλλαγή που έχει καταγράψει ο λαογράφος Νικόλαος Πολίτης για την Ωριά. Παρόλα αυτά, η λέξη ωριά δεν ήταν συνηθισμένη για την περιγραφή μιας όμορφης κόρης. Μάλιστα, δεν συναντάται αλλού ο τύπος αυτός πέρα από το συγκεκριμένο δημοτικό τραγούδι, με αποτέλεσμα να δημιουργείται η υπόθεση της παραφθοράς. Στους μεσαιωνικούς χρόνους και στις λαϊκές παραδόσεις η χρήση του επιθέτου εύμορφη ήταν η πλέον συνηθισμένη για αυτόν τον σκοπό. Μια άλλη, ίσως και η πιο ρεαλιστική ετυμολογική εξηγηση της λέξης προέρχεται από τη Χριστίνα Λούπου-Ρόκου η οποία εξηγεί: “Οβριόκαστρο ή. Εβραιόκαστρο είναι η ονομασία πολλών μεσαιωνικών κάστρων επειδή αυτά υπήρξαν καταφύγια Εβραίων". Ενδεχομένος, ο θρύλος και το λαϊκό μοτίβο, σε συνδυασμό με κάποια ιστορικά στοιχεία γυναικών οι οποίες αυτοκτόνησαν πέφτοντας από τα τείχη κάστρων, όπως στην περίπτωση του κάστρου των Σαλώνων, να οδήγησαν στην παραφθορά του πολύ διαδεδομένου αυτού δημοτικού τραγουδιού. Ορισμένοι από αυτούς τους οχυρωματικούς περίβολους είναι:

## Οχυρωματικοί περίβολοι
### Ελλάδα
; Πελοπόννησος
* Κάστρο της Ωριάς Αρκαδίας, στο Καστρί Αρκαδίας.
* Κάστρο της Ωριάς Γαρδικιού, στα Τουρκολέκα Αρκαδίας.
* Κάστρο της Ωριάς Ερμιονίδας ή *Θερμισιού*, στα Θερμήσια Αργολίδας.
* Κάστρο της Ωριάς Ηλείας, ή *Οχιάς* και *Ωρειάς*, στο Κακοτάρι Ηλείας.
* Κάστρο της Ωριάς Καλαβρύτων, στα Καλάβρυτα Αχαΐας.
* Κάστρο της Ωριάς Μάνης, στον Άγιο Αθανάσιο Λακωνίας και στο ακρωτήριο Κάβο Γκρόσσο.
* Κάστρο της Ωριάς Σαλμενίκου ή  *Ωριάς* και *Οργιάς*, στο Άνω Σαλμενίκο Αχαΐας.

; Νησιωτική Ελλάδα
* Κάστρο της Ωριάς Θάσου ή *Βριόκαστρο*, στον Λιμένα Θάσου.
* Κάστρο της Ωριάς Προννών, στον Πόρο Κεφαλλονιάς.
* Κάστρο της Ωριάς Κύθνου ή *Βριόκαστρο*, στα Λουτρά Κύθνου.
* Κάστρο της Ωριάς Λήμνου ή *Ωραιόκαστρο* και *Βριόκαστρο*, στη Λήμνο.
* Κάστρο της Ωριάς Χίου , στα Καμπιά Χίου.

; Στερεά Ελλάδα και Θεσσαλία
* Κάστρο της Ωριάς Οινόης, στην Οινόη Βοιωτίας
* Κάστρο της Ωριάς Σαλώνων, στην Άμφισσα.
* Κάστρο της Ωριάς Τεμπών ή *Γυναικόκαστρο*, στο Νέο Μοναστήρι Λάρισας.
* Κάστρο της Ωριάς, στο Γριζάνο  Τρικάλων.

; Μακεδονία και Θράκη
* Κάστρο της Ωριάς Κιλκίς ή *Γυναικόκαστρο*, στο Παλαιό Γυναικόκαστρο Κιλκίς.
* Κάστρο της Ωριάς Ροδόπης, στους Ασκήτες Ροδόπης
* Κάστρο της Ωριάς Σερβίων ή *Σερβιάς*, στα Σέρβια Κοζάνης.
* Κάστρο του Πλαταμώνα, στο νομό Πιερίας.

### Αλβανία
* Κάστρο της Ωριάς Τεριαχάτων, στους Τεριαχάτες Αργυροκάστρου.
* Κάστρο της Ωριάς Λαμπόβου ή *Καλλιά* και *Παλαιόκαστρο*, στο Άνω Λάμποβο Αργυροκάστρου.

### Τουρκία
* Κάστρο της Ωριάς Μύρων, στο Ντεμρέ Αττάλειας.
* Κάστρο της Ωριάς Κορδύλης, στο Ακτσάκαλε Κερασούντας.

## Δείτε επίσης
* Οβριόκαστρο (αποσαφήνιση)

## Παραπομπές
128 Νέμεσις

Η **Νέμεσις (Nemesis)** είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,49. Ανακαλύφθηκε το 1872 από τον Αμερικανοκαναδό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της θεάς της εκδίκησης στην ελληνική μυθολογία.

## Φυσικά χαρακτηριστικά
Η μέση διάμετρος της Νεμέσεως είναι 188,2 χλμ. και πιθανότατα είναι ο τριακοστός τρίτος μεγαλύτερος από τις εκατοντάδες χιλιάδες αστεροειδείς της Κύριας ζώνης. Η μάζα της εκτιμάται σε 7,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Νεμέσεως εκτιμάται σε 5,26&nbsp;cm/sec², δηλαδή η βαρύτητα εκεί είναι 186 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 99,5 m/sec (358 χιλιόμετρα την ώρα).

Ο φασματικός τύπος της Νεμέσεως είναι **C** (ανθρακούχος). Η μέση θερμοκρασία στην επιφάνειά της εκτιμάται σε –105 °C περίπου.

Η Νέμεσις περιστρέφεται γύρω από τον εαυτό της μία φορά κάθε 39 ώρες, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νεμεσις
Κιστοφόρος

[thumb|200px|Κιστοφόρο τετράδραχμο από την Απολλωνίδα της [Λυδίας, επί βασιλείας του Αριστόνικου της Περγάμου, 133–130 π.Χ. Θήκη τόξου, επάνω κεραυνός, εκατέρωθεν φίδια ελισσόμενα και κεφαλές Διός και Διονύσου, κάτω ΑΠΟΛ[ΛΟΝΙΔΕΩΝ].]]
[μικρογραφία|300εσ|Κιστοφορικό τετράδραχμο, 28 π.Χ., Έφεσος. Εμπρός όψη: Αύγουστος, IMP CAESAR DIVI  F[ILIUS] CO[Ν]S[UL] VI LIBERTATIS P[E]R[PETUUS] VINDEX (εκδικητής). Πίσω: Η Ειρήνη κρατά κηρύκειο, φίδι βγαίνει από τη μυστική κίστη, ΡΑΧ, όλα μέσα σε στεφάνι. 11,74 γραμ. 28 π.Χ.](https://el.wikipedia.org/wiki/%CE%95%CE%B9%CE%BA%CF%8C%CE%BD%CE%B1:Augustus_Cistophoric_Tetradrachm_RIC_0476.jpg)

Ο **κιστοφόρος** ήταν το κύριο εμπορικό νόμισμα της Δυτικής Μικράς Ασίας.

Εμφανίστηκε την εποχή των βασιλέων της Περγαμηνής δυναστείας και πήρε το όνομά του λόγω της απεικόνισης της ιερής βακχικής *κίστης*, κουτιού με ιερά φίδια. Πρωτοεμφανίστηκε στην Έφεσο λίγο πριν από το 200 π.Χ. και διαδόθηκε με ταχύ ρυθμό στις κτήσεις του Αττάλου Α' βασιλιά της Περγάμου, και έκτοτε ο κιστοφόρος έγινε πανασιατικό νόμισμα.

Κιστοφόροι είναι γνωστό ότι εκδόθηκαν σε ένδεκα περίπου νομισματοκοπεία της Μικράς Ασίας. Δηλαδή στην Πάρο, το Αδραμύττιο και την Πέργαμο της Μυσίας· στη Σμύρνη και την Έφεσο της Ιωνίας· στα Θυάτειρα, στις Σάρδεις, στις Τράλλεις και τη Νύση της Λυδίας· στην Απάμεια και τη Λαοδίκεια της Φρυγίας· τέλος στην Κρήτη. 

## Πηγές
*

## Εξωτερικοί σύνδεσμοι
* 

Κατηγορία:Νομίσματα
Κατηγορία:Νομίσματα της Αρχαίας Ελλάδας
129 Αντιγόνη

Η **Αντιγόνη (Antigone)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,07. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της ηρωίδας της ελληνικής μυθολογίας.

Το 1979 η ύπαρξη ενός πιθανού δορυφόρου της Αντιγόνης προτάθηκε με βάση την καμπύλη φωτός της. Τρεις επιπροσθήσεις αστέρων από την Αντιγόνη έχουν παρατηρηθεί, από το 1985 μέχρι σήμερα.

## Φυσικά χαρακτηριστικά
Η μέση διάμετρος της Αντιγόνης είναι 113 έως 120 χλμ. (η μικρότερη τιμή από δεδομένα της επιπροσθήσεως της 11ης Απριλίου 1985, η οποία παρατηρήθηκε από το Κολοράντο. Η μάζα της εκτιμάται σε 2,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αντιγόνης εκτιμάται σε 3,49&nbsp;cm/sec², δηλαδή η βαρύτητα εκεί είναι 281 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 66,1 m/sec (238 χιλιόμετρα την ώρα).

Ο φασματικός τύπος της Αντιγόνης είναι **M** (μεταλλικός), με παρατηρήσεις ραντάρ να δείχνουν κυριαρχία των μετάλλων νικελίου και σιδήρου στη σύστασή της. Πιθανότατα η Αντιγόνη, όπως και άλλοι παρόμοιοι αστεροειδείς, προήλθε από τον πυρήνα ενός πολύ μεγάλου αστεροειδή όπως η 4 Εστία, ο οποίος διαλύθηκε από πρόσκρουση και ο οποίος είχε διαφοροποιημένο εσωτερικό. Η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.

Η Αντιγόνη περιστρέφεται γύρω από τον εαυτό της μία φορά κάθε 4 ώρες 57 λεπτά και 26 δευτερόλεπτα, όπως διακριβώθηκε από καμπύλες φωτός που λήφθηκαν το 1990 από το Αστεροσκοπείο Κολλουράνια-Τεράμο της Ιταλίας.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αντιγόνη
131 Βάλα

Η **Βάλα (Vala)** είναι ένας αστεροειδής του εσωτερικού μέρους της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα μιας ιέρειας και προφήτιδας της σκανδιναβικής μυθολογίας, της Βάλα ή Βέλβα ή Spákona. Μία επιπρόσθηση αστέρα από τη Βάλα έχει παρατηρηθεί στις 26 Μαΐου 2002 από την Ιταλία.

## Φυσικά χαρακτηριστικά
Η μέση διάμετρος της Βάλας εκτιμάται σήμερα σε 31,3 ± 0,5 χλμ., ενώ παλαιότερες μετρήσεις στο υπέρυθρο (μήκος κύματος 10 μm) από το Κιτ Πηκ το 1975 είχαν δώσει εκτίμηση 34 χλμ. Η μάζα της εκτιμάται σε 69 τρισεκατομμύρια τόνους. Η μέση επιτάχυνση της βαρύτητας στον ισημερινό της Βάλας εκτιμάται σε 1,14&nbsp;cm/sec², δηλαδή η βαρύτητα εκεί είναι 858 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 21,4 m/sec (77 χιλιόμετρα την ώρα).

Ο φασματικός τύπος της Βάλας είναι **SU** (λιθώδης) κατά Tholen, **Xc** κατά SMASSII και **K** κατά Bus. Η μέση θερμοκρασία στην επιφάνειά της εκτιμάται σε −95 βαθμούς C.

Η Βάλα περιστρέφεται γύρω από τον εαυτό της μία φορά κάθε 5 ώρες 10 λεπτά και 52 δευτερόλεπτα. Ωστόσο, δεν αποκλείεται, δεδομένου ότι εμφανίζει μία σχεδόν συμμετρική διπλή καμπύλη φωτός με πλάτος μεταβολής 0,09 ± 0,02 του μεγέθους, η περίοδος περιστροφής της να είναι ακριβώς η διπλάσια (10 ώρες και 22 λεπτά), όπως υποστηρίζει η ανάλυση παρατηρήσεων του 2007 από το Αστεροσκοπείο Organ Mesa (Λας Κρούσες, Νέο Μεξικό).

Στις 5 Απριλίου 2028 η Βάλα θα περάσει σε απόσταση «μόλις» 0,0276 AU (4.130.000 χλμ.) από τον μεγάλο αστεροειδή 2 Παλλάς.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλα
Αγόρι (αποσαφήνιση)

Η λέξη αγόρι μπορεί να αναφέρεται στους εξής όρους:

* Αγόρι, αρσενικός νεαρός άνθρωπος
* ''Αγόρι'', ελληνικό εφηβικό περιοδικό
Διακοπτό

[μικρογραφία|Το μηχανοστάσιο του [Οδοντωτός σιδηρόδρομος Διακοπτού-Καλαβρύτων|Οδοντωτού στο Διακοπτό.]]
Το **Διακοπτό**, στην καθομιλουμένη **Διακοφτό**, είναι παραθαλάσσια κοινότητα του Νομού Αχαΐας, χτισμένη στις ακτές του Κορινθιακού κόλπου. Αποτελεί έδρα του ομώνυμου πρώην δήμου (νυν δημοτικής ενότητας). Κατά την απογραφή του 2011 ο οικισμός βρέθηκε να έχει πληθυσμό 2.183 κατοίκους.

## Τοποθεσία
Βρίσκεται στην ανατολική πλευρά της Αχαΐας, συγκεκριμένα τοποθετείται σε βορειοανατολικό σημείο του νομού, και είναι χτισμένο στην Πελοποννησιακή ακτή του Κορινθιακού κόλπου και πλησίον του ανοίγματος του φαραγγιού του Βουραϊκού, όπου ο ομώνυμος ποταμός εκβάλει στην περιοχή, στα δυτικά του οικισμού.

Απέχει 161 χλμ. από την Αθήνα και 54 χλμ. από την Πάτρα, ενώ η απόσταση του από το Αίγιο είναι 15 χλμ. περίπου. Η μετάβαση στο Διακοπτό μπορεί εύκολα να γίνει, εκτός από αυτοκίνητο, και με τη χρήση των συχνότατων δρομολογίων του ΚΤΕΛ Αχαΐας με προορισμό το Αίγιο και την Πάτρα (καθώς και με τα τακτικά δρομολόγια για το Διακοπτό), όπως επίσης και με την χρήση τρένων του Προαστιακού με ανταπόκριση στο Κιάτο Κορινθίας.

## Γενικά στοιχεία
Από το Διακοπτό ξεκινά την περίφημη διαδρομή του ο οδοντωτός σιδηρόδρομος με προορισμό τα Καλάβρυτα περνώντας από το φαράγγι του Βουραϊκού. Στο Διακοπτό ο επισκέπτης μπορεί να συνδυάσει δραστηριότητες τόσο στο βουνό όσο και στη θάλασσα. Στο κέντρο του Διακοπτού υπάρχουν διάφορα μαγαζιά, εστιατόρια και καφετέριες. Υπάρχουν επίσης πολλά ξενοδοχεία και καταλύματα. Τη θερινή περίοδο ο επισκέπτης μπορεί να απολαύσει τις όμορφες, καθαρές και φυσικά διαμορφωμένες παραλίες που υπάρχουν κατά μήκος του αιγιαλού όλης της περιοχής.

## Αξιοθέατα
Υπάρχουν πολλά αξιοθέατα με πιο γνωστό τον οδοντωτό σιδηρόδρομο.

## Προσωπικότητες
* Διονύσης Παπαγιαννόπουλος, ηθοποιός.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α - Διοικητικές μεταβολές Διακοπτού Αχαΐας. eetaa.gr. Ανακτήθηκε: 27/10/2017.
* Ε.Ε.Τ.Α.Α. - Διοικητικές μεταβολές Κοινότητας Διακοπτού Αχαΐας (1912-1997). eetaa.gr. Ανακτήθηκε: 12/07/2018.
* Ε.Ε.Τ.Α.Α. - Διοικητικές μεταβολές Δήμου Διακοπτού (1997-2010). eetaa.gr. Ανακτήθηκε: 12/07/2018.

Κατηγορία:Κωμοπόλεις της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Κατηγορία:Παραλίες της Αχαΐας
Προσαρμογή

Στη βιολογία, **προσαρμογή**  είναι μια ιδιότητα ενός οργανισμού, δομή, ένα φυσιολογικό γνώρισμα, μια συμπεριφορά ή οποιαδήποτε άλλο χαρακτηριστικό της οποίας η κατοχή ευνοεί το άτομο στον αγώνα για επιβίωση. Δεν είναι μια τελεολογική διαδικασία.Στη φυσιολογία, ειδικότερα, ο όρος αποδίδει την αλλαγή στο βαθμό ευαισθησίας ενός αισθητηρίου οργάνου, προκειμένου να ανταποκριθεί σε μη κανονικές συνθήκες. Ως προσαρμογή εννοείται επίσης οποιοδήποτε συμπεριφορισμό, ανατομικό ή φυσιολογικό χαρακτηριστικό που ευνοεί τις δυνατότητες επιβίωσης και αναπαραγωγής του οργανισμού. Είναι αποτέλεσμα της φυσικής επιλογής.

## Παραπομπές


## Εξωτερικοί σύνδεσμοι
* 

Κατηγορία:Εξελικτική βιολογία
Λότους

Η ονομασία **Λότους** μπορεί να αναφέρεται σε κάτι από τα παρακάτω:
* Την Lotus Cars, εταιρεία κατασκευής σπορ επιβατικών αυτοκινήτων.
* Την Lotus F1, ομάδα του πρωταθλήματος Φόρμουλα 1 που αγωνίστηκε με την ονομασία αυτή κατά την περίοδο 2012–2015.
* Την Λότους Ρέισινγκ, ομάδα του πρωταθλήματος Φόρμουλα 1 που αγωνίστηκε με την ονομασία αυτή το 2010 και ως Τιμ Λότους το 2011.
* Την Τιμ Λότους, ομάδα του πρωταθλήματος Φόρμουλα 1 που αγωνίστηκε με την ονομασία αυτή κατά την περίοδο 1958–1994.
Άροους

[thumb|right|270px|Ο [Ντέιμον Χιλ ενώ οδηγεί την Arrows A18 στο γκραν-πρι της Μ. Βρετανίας (1997).]]
Η **Άροους** (Arrows) είναι παλαιά βρετανική ομάδα της Φόρμουλα 1, με παρουσία από το 1978 έως το 2002. Κάποιες χρονιές ονομαζόταν για εμπορικούς λόγους *Φούτγουορκ* (Footwork).

Αν και συμμετείχε με πλήρη ομάδα σε 372 γκραν-πρι, δεν είδε ποτέ οδηγό της να ανεβαίνει στο πρώτο σκαλί του βάθρου.Συνολικά είχε μόλις εννέα πόντιουμ σε είκοσι πέντε πρωταθλήματα. Πιο αξιοπρεπής χρονιά της ήταν το 1988, όταν κατέλαβε την 4η θέση στη βαθμολογία των κατασκευαστών, χάρη στη συχνή (για τα δεδομένα της ομάδας) παρουσία των Ουώργουϊκ και Τσίβερ στις βαθμολογούμενες εξάδες.

Μεγάλοι οδηγοί που πέρασαν κατά καιρούς από τα μονοθέσια της Άροους ήταν οι Ρικάρντο Πατρέζε, Γκέρχαρντ Μπέργκερ, Μικέλε Αλμπορέτο, Ενρίκε Μπερνόλντι και Ντέιμον Χιλ. Ο Χιλ μάλιστα εντάχθηκε στην ομάδα ως παγκόσμιος πρωταθλητής, αλλά γνώρισε στη μοναδική σαιζόν που παρέμεινε (1997) τη χειρότερη χρονιά της καριέρας του.

## Επιδόσεις
*Έως το [[Παγκόσμιο πρωτάθλημα Φόρμουλα 1 (1990)|1990]] εφαρμοζόταν το [[Βαθμολόγηση στο Παγκόσμιο Πρωτάθλημα Φόρμουλα 1|σύστημα βαθμολόγησης]] 9-6-4-3-2-1 για τα έξι πρώτα μονοθέσια κάθε αγώνα. Από το [[Παγκόσμιο πρωτάθλημα Φόρμουλα 1 (1991)|1991]] έγινε 10-6-4-3-2-1.*

***Βαθμοί''': το άθροισμα βαθμολογίας των δύο μονοθεσίων της ομάδας''<br />***Νίκες**: πρώτες θέσεις''<br />***Βάθρα*': φορές που οδηγός της τερμάτισε στην πρώτη τριάδα*<br />***Poles**: pole-positions, φορές που οδηγός της εκκίνησε απ' την πρώτη θέση της αφετηρίας**ΔΚ**: Δεν κατατάχθηκε, διότι η συγκομιδή της ήταν 0 βαθμοί.''

Αροους
Γεώργιος Φωκάς - Κοσμετάτος

Ο **Γεώργιος Φωκάς - Κοσμετάτος** (1876 - 1973) ήταν Έλληνας οφθαλμίατρος και μέλος της Ακαδημίας Αθηνών.

## Βιογραφικά στοιχεία
Γεννήθηκε στο Αργοστόλι το 1876 και σπούδασε οφθαλμολογία, ιστολογία και εμβρυολογία στα πανεπιστήμια του Παρισίου, του Μονάχου και της Βιέννης. Αφου ιδιώτευσε ως οφθαλμίατρος στην Αθήνα, το 1919 εξελέγη έκτακτος καθηγητής οφθαλμιατρικής στο πανεπιστήμιο των Αθηνών. Το 1930 εξελέγη τακτικός καθηγητής ενώ παράλληλα είχε αναλάβει την διεύθυνση του Οφθαλμιατρείου Αθηνών. Ήταν επίτιμος πρόεδρος της Ελληνικής Οφθαλμολογικής Εταιρείας καθώς και μέλος της Γαλλικής Οφθαλμολογικής Εταιρείας. Το 1945 εξελέγη τακτικό μέλος της Ακαδημίας Αθηνών, της οποίας διετέλεσε και πρόεδρος το 1958. Ως οφθαλμίατρος εξέδωσε πολλές μελέτες και συνέβαλε σημαντικά στην ιατρική έρευνα.

Απεβίωσε στην Αθήνα το 1973.

## Παραπομπές


## Εξωτερικοί σύνδεσμοι
*Γεώργιος Φωκάς-Κοσμετάτος στον ''Πανδέκτη'', του Εθνικού Ιδρύματος Ερευνών

Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Έλληνες οφθαλμίατροι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Σταγιάδες Τρικάλων

Οι **Σταγιάδες** είναι οικισμός του Δήμου Μετεώρων ενώ παλαιότερα υπαγόταν στο Δημοτικό Διαμέρίσμα Αγναντιάς του Δήμου Χασίων, στον νομό Τρικάλων. Είναι χτισμένο σε υψόμετρο 750 μέτρων, στις πλαγιές των Χασίων. Έχει πραγματικό πληθυσμό 93 κατοίκους (απογραφή 2011).

## Μονή Σταγιάδων
Το χωριό είναι γνωστό για το μοναστήρι της Ι. Μ. Κοιμήσεως της Θεοτόκου. Το καθολικό της μονής είναι σταυροειδής εγγεγραμμένος, τετράστυλος ναός, με καλής ποιότητας τοιχογραφίες των αρχών του 17ου αι. Ο νάρθηκας του καθολικού είναι διακοσμημένος με τοιχογραφίες των μέσων του 18ου αι,, από τον Χιοναδίτης ζωγράφο Μιχαήλ του Μιχαήλ. Ενδιαφέρον είναι το ξυλόγλυπτο τέμπλο του ναού, που χρονολογείται στις αρχές του 18ου αι., ενώ στον ίδιο αιώνα  χρονολογούνται και οι εικόνες του τέμπλου. Η χρονολογία ίδρυσης του μοναστηριού είναι άγνωστη ενώ ελάχιστα είναι γνωστά και για την ιστορία του. Κατά την παράδοση χτίστηκε το 1004, γι' αυτό και το 2004 έγινε πανηγυρικός εορτασμός των 1.000 χρόνων, στον οποίο παρευρέθηκαν ο Αρχιεπίσκοπος Αθηνών και Πάσης Ελλάδος Χριστόδουλος και ο Πρόεδρος της Δημοκρατίας Κωνσταντίνος Στεφανόπουλος.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Κύπελλο Ελλάδος ποδοσφαίρου ανδρών 1960-61

Το **Kύπελλο Ελλάδας 1961** κατέκτησε ο Ολυμπιακός, κερδίζοντας με σκορ 3-0 τον Πανιώνιο. 

## Φάση των 32

1Κατόπιν μηδεσνισμού της ομάδας του Φωστήρα2Κατόπιν κληρώσεως, προκρίθηκε ο Ηρακλής

## Φάση των 16

## Προημιτελική φάση

## Ημιτελική φάση

## Ο τελικός

* Κυριακή 2 Ιουλίου 1961
* Γήπεδο Λεωφόρου Αλεξάνδρας
* **Ολυμπιακός - Πανιώνιος 3-0**
***Συνθέσεις**:
** **Ολυμπιακός**: Τσανακτσής, Ρωσσίδης, Στεφανάκος, Σημαντήρης, Πολυχρονίου, Σπετσέρης, Γκαβέζος, Κ. Παπάζογλου, Σουρούνης, Σιδέρης, Ποσειδών.
** **Πανιώνιος**: Σώχος, Καψής, Παπουλίδης, Χρήστου, Μαυρίδης, Γ. Γιαννακόπουλος, Χάιτας, Σαραβάκος, Αθανασούλας, Ι. Γιαννακόπουλος, Χρονόπουλος.
* Διαιτητής: Τσέζαρε Τζόνι (Ιταλός)
* Σκόρερς: 34' Κ. Παπάζογλου, 69' και 88' Σιδέρης

## Πηγές
* Ιστοσελίδα ΕΠΟ, Κύπελλα Ελλάδας 1961 έως 1970, μορφή pdf
* Ψηφιακό αρχείο 'Ελλάς Φουτμπώλ' (Επίσημο Όργανο της ΕΠΟ)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1960-1961
Κύπελλο Ελλάδος ποδοσφαίρου ανδρών 1959-60

Το **Κύπελλο Ελλάδας 1960** κατέκτησε ο Ολυμπιακός, κερδίζοντας 3-0 στον επαναληπτικό τελικό τον Παναθηναϊκό (πρώτος αγώνας 1-1). 

Στις εκπλήξεις της διοργάνωσης υπήρξε τόσο ο αποκλεισμός της ΑΕΚ στη Χαλκίδα από τον Ολυμπιακό Χαλκίδας, όσο και ο αποκλεισμός του Απόλλωνα Καλαμαριάς από τους Ακρίτες Συκεών.

## Φάση των 32

## Φάση των 16

## Προημιτελική φάση

## Ημιτελική φάση

1Ο Παναθηναϊκός προκρίθηκε με στρίψιμο κέρματος

## Ο τελικός

* Κυριακή 7 Αυγούστου 1960
* Γήπεδο Λεωφόρου Αλεξάνδρας
* **Παναθηναϊκός - Ολυμπιακός 1-1 [[Παράταση#Στο ποδόσφαιρο|παρ.]]**

* **Ολυμπιακός**: Θεοδωρίδης, Ρωσσίδης, Λαιμός, Πολυχρονίου, Στεφανάκος, Κοτρίδης, Μπέμπης, Γκαβέτσος, Σιδέρης, Υφαντής, Κ. Παπάζογλου
* **Παναθηναϊκός**: Boυτσαράς, Τζoυνάκoς, Λινοξυλάκης, Μανταράκης, Ανδρέου, Νεμπίδης, Θεοφάνης, Παπαεμμανουήλ, Μπενάρδος, Δομάζος, Πανάκης
* Διαιτητής: Πέρεθ (Ισπανός)
* Σκόρερς: 17' Παπαεμμανουήλ, 50' Μπέμπης

## Επαναληπτικός τελικός

* Κυριακή 11 Σεπτεμβρίου 1960
* Στάδιο Καραϊσκάκη
* **Ολυμπιακός - Παναθηναϊκός 3-0**

* **Ολυμπιακός**: Θεοδωρίδης, Ρωσσίδης, Στεφανάκος, Λαιμός, Πολυχρονίου, Κοτρίδης, Ψύχος, Σιδέρης, Υφαντής, Α. Παπάζογλου, Μπέμπης
* **Παναθηναϊκός**: Βουτσαράς, Τζουνάκος, Λινοξυλάκης, Μανταράκης, Νεμπίδης, Ανδρέου, Θεοφάνης, Παπαεμμανουήλ, Μπενάρδος, Δομάζος, Πανάκης
* Διαιτητής: Πέρεθ (Ισπανός)
* Σκόρερς: 25' και 35' Πολυχρονίου, 82' Σιδέρης

## Παραπομπές


## Πηγές

Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1959-1960
Κύπελλο Ελλάδος ποδοσφαίρου ανδρών 1958-59

Το **[[Κύπελλο Ελλάδας (ποδόσφαιρο ανδρών)|κύπελλο Ελλάδας]] 1959** κατέκτησε ο Ολυμπιακός, κερδίζοντας με 2-1 στον τελικό τη Δόξα Δράμας.

Στη διοργάνωση υπήρξαν εκπλήξεις όπως ο αποκλεισμός του Φωστήρα στην Χαλκίδα από τον Ολυμπιακό Χαλκίδας, ο αποκλεισμός της Προοδευτικής στο Ναύπλιο από τον Πανναυπλιακό Ηρακλή, ο αποκλεισμός του Ηρακλή στην Κατερίνη από τον Μέγα Αλέξανδρο, ο αποκλεισμός του Παναιγιαλείου στην Άρτα από τον Παναμβρακικό και ο αποκλεισμός του Απόλλωνα Καλαμαριάς στην Καβάλα από τους Φιλίππους Καβάλας. Έκληξη προκάλεσε επίσης και ο αποκλεισμός του Άρη στον Βόλο από τη Νίκη Βόλου, ενώ η Δόξα Δράμας για 2η συνεχόμενη και 3η φορά συνολικά έφτασε στον τελικό της διοργάνωσης.

## Φάση των 32

*1Ο αγώνας διεκόπη εις βάρος του Αιγάλεω στο 70΄ με σκορ 2-1 υπέρ του Πανιωνίου.

## Φάση των 16

*1Ο αγώνας ΑΕΚ-Παναθηναϊκός στη Νέα Φιλαδέλφεια διεκόπη από το διαιτητήστο 53' του αγώνα με σκορ 0-0, λόγω ρίψης αντικειμένου σε αυτόν.Η ΕΠΟ αποφάσισε την επανάληψή του σε ουδέτερο γήπεδο,στο στάδιο Γ. Καραϊσκάκης την Τετάρτη 13/05/59.

## Προημιτελική φάση

* ο επαναληπτικός του αγώνα ΑΕΚ-Ολυμπιακός πραγματοποιήθηκε στο στάδιο Γ. Καραϊσκάκης.

## Ημιτελική φάση

* ο αρχικός αγώνας Απόλλων-Ολυμπιακός πραγματοποιήθηκε στο γήπεδο Παναθηναϊκού και ο επαναληπτικός στο Καραϊσκάκης.

## Ο τελικός

## Παραπομπές


## Πηγές
*Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf
*Κύπελλο Ελλάδος 1958-59 (όλα τα ματς)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1958-1959
Κύπελλο Ελλάδος ποδοσφαίρου ανδρών 1955-56

Το **κύπελλο Ελλάδας 1956** κατέκτησε η ΑΕΚ, κερδίζοντας με σκορ 2-1 τον Ολυμπιακό. 

## Φάση των 32

## Φάση των 16

## Προημιτελική φάση

## Ημιτελική φάση

## Ο τελικός
* Κυριακή 24 Ιουνίου 1956
* Γήπεδο Λεωφόρου Αλεξάνδρας
* **ΑΕΚ – Ολυμπιακός 2-1**
* **ΑΕΚ**: Σεραφείδης, Παραγυιός, Καρακατσάνης, Τσαγκάρης, Ζωγράφος, Πούλης, Εμμανουηλίδης, Κανάκης, Χανιώτης, Σταματιάδης, Παναγιώτης Κουρτίδης
* **Ολυμπιακός**: Θεοδωρίδης, Ρωσσίδης, Σούλης, Ξανθόπουλος, Μπέμπης, Κοτρίδης, Μουστακλής, Ιωάννου, Υφαντής, Πολυχρονίου, Δαρίβας
* Διαιτητής: Ιτζίνο Ριγκάτο (Ιταλός)
* Σκόρερς: 22' Χανιώτης, 26' Δαρίβας, 67' Κανάκης

## Πηγές
* Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf
* Περιοδικό ΕΠΟ «ΕΛΛΑΣ ΦΟΥΤΜΠΟΛ» 1955-1956 : «Αι συναντήσεις Κυπέλλου Ελλάδας»
* Εφημερίδα «Αθλητική Ηχώ», 16-04-1956 σελ.5

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1955-1956
Κύπελλο Ελλάδος ποδοσφαίρου ανδρών 1954-55

Το **Κύπελλο Ελλάδας 1955** κατέκτησε ο Παναθηναϊκός, κερδίζοντας με σκορ 2-0 τον ΠΑΟΚ. 

## Φάση των 32

## Φάση των 16

1  Ο αγώνας διεκόπη εις βάρος της πατρινής ομάδας, διότι αποχώρησε στο 69΄ αμφισβητώντας την εγκυρότητα του γκολ του Ολυμπιακού Πειραιά.

## Προημιτελική φάση

## Ημιτελική φάση

## Ο τελικός
* Κυριακή 12 Ιουνίου 1955
* Γήπεδο Λεωφόρου Αλεξάνδρας
* **Παναθηναϊκός** - **ΠΑΟΚ** **2-0**
* **Παναθηναϊκος** (Σβέτισλαβ Γκλίσοβιτς): Χάλαρης, Αγγελόπουλος, Κουρτζίδης, Καζάκος, Λινοξυλάκης, Νεμπίδης, Ασημακόπουλος, Φωτεινός, Ζιέμης, Πετρόπουλος, Πανάκης
* **ΠΑΟΚ** (Νίκος Πάγκαλος): Πρόγιος, Κεμανίδης, Γερούδης, Καλογιάννης, Χασιώτης, Δουκάκης, Τσίντογλoυ, Καραφουλίδης, Γεντζής, Παπαδάκης, Κιουρτζής
* Διαιτητής: Διαμαντόπουλος
* Σκόρερς: 24' Κουρτζίδης, 31' Πανάκης

## Πηγές
* Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1954-1955
Κύπελλο Ελλάδος ποδοσφαίρου ανδρών 1956-57

Το **κύπελλο Ελλάδας του 1957** ήταν το 15ο από την καθιέρωση του θεσμού. Το κατέκτησε ο Ολυμπιακός Πειραιώς για έκτη φορά στην ιστορία του νικώντας στον τελικό τον Ηρακλή με 2-0.

## Φάση των 32

## Φάση των 16

## Προημιτελική φάση

## Ημιτελική φάση

## Ο τελικός

* Τρίτη 8 Σεπτεμβρίου 1957
* Στάδιο Καραϊσκάκη
* **Ολυμπιακός – Ηρακλής 2-0**

* **Ολυμπιακός**: Θεοδωρίδης, Ρωσσίδης, Σούλης, Ξανθόπουλος, Μπέμπης, Κοτρίδης, Ποσειδών, Μουστακλής, Υφαντής, Πολυχρονίου, Γκαβέζος
* **Ηρακλής**: Πτολεμαίος, Λεμονής, Μπερεδήμας, Λιάρος, Παπαδόπουλος, Ράμμος, Πιτσούδης, Χατζηγιαννίδης, Σ. Χασεκίδης, Τουμπέλης, Α. Χασεκίδης
* Διαιτητής: Λίο Χορν (Ολλανδός)
* Σκόρερ: 38' Κοτρίδης, 73' Υφαντής

## Πηγές
* Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1956-1957
Πρώτοι αριθμοί (αποσαφήνιση)

Οι πρώτοι αριθμοί αναφέρονται:

*Στους πρώτους (γενικά) αριθμούς

*Στους πρώτους μεταξύ τους αριθμούς
Ηράκλεια Τραχινία

Η **Ηράκλεια Τραχινία** είναι πόλη που ίδρυσαν οι Σπαρτιάτες στην περιοχή της αρχαίας Μαλίδας. Η πόλη ιδρύθηκε το 426 π.Χ., κατά την διάρκεια του Πελοποννησιακού και ο σκοπός της ίδρυσής της ήταν η υπεράσπιση των Μαλιέων απέναντι στους Οιταίους με τους οποίους οι Μαλιείς βρίσκονταν σε πόλεμο. Οι βαθύτεροι σκοποί όμως της ίδρυσης της πόλης, όπως αναφέρει ο Θουκυδίδης, ήταν ότι η πόλη παρείχε σημαντικά πλεονεκτήματα στους Σπαρτιάτες στον πόλεμο που διεξήγαγαν με την Αθήνα. Η πόλη παρείχε ένα βορειότερο καταφύγιο του στόλου τους και ελεγχε το πέρασμα από την νότια στην βόρεια Ελλάδα. 

Η πόλη αποικίστηκε από Δωριείς που προσκλήθηκαν από τους Σπαρτιάτες να εγκατασταθούν σ' αυτή. Σύντομα εξελίχθηκε σε ισχυρό κέντρο της περιοχής ανησυχώντας τους Θεσσαλούς οι οποίοι μέχρι τότε έλεγχαν την κοιλάδα του Σπερχειού. Το 420 π.Χ. έξι χρόνια μετά την ίδρυση της πόλης Ηράκλεια πολιορκήθηκε από την συμμαχία των γειτονικών της κρατών στην οποία ηγούνταν οι Θεσσαλοί. Οι Σπαρτιάτες προτίμησαν να παραδώσουν την πόλη στους Βοιωτούς ώστε να αποφύγει την Αθηναϊκή κυριαρχία. Τα επόμενα χρόνια η πόλη πέρασε στον έλεγχο των Θεσσαλών, στην συνέχεια στους Οιταίους και στην Αιτωλική Συμπολιτεία μέχρι την Ρωμαϊκή κατάκτηση.

Κατηγορία:Αρχαίες ελληνικές αποικίες
Κατηγορία:Ιστορία της αρχαίας Σπάρτης
Κατηγορία:Μαλιείς
Υποσαχάρια Αφρική

[thumb|300px|Απλοποιημένος κλιματικός χάρτης της Αφρικής: Η Υποσαχάρια Αφρική αποτελείται από τα άνυδρα [Σαχέλ και Κέρας της Αφρικής στα βόρεια (κίτρινο), τη σαβάνα (ανοιχτό πράσινο), τα τροπικά δάση της Ισημερινής Αφρικής, την άνυδρη Λεκάνη Καλαχάρι (κίτρινο) και την «Μεσογειακή» νότια ακτή της Νότιας Αφρικής. Οι αριθμοί αντιστοιχούν στη χρονολογία όλων των σιδερένιων αντικειμένων που σχετίζονται με την εξάπλωση των Μπαντού.]]

**Υποσαχάρια Αφρική** είναι γεωγραφικός όρος που χρησιμοποιείται για να περιγράψει το τμήμα της αφρικανικής ηπείρου που εκτείνεται νότια από τη Σαχάρα, ή τις χώρες της Αφρικής που βρίσκονται πλήρως ή εν μέρει νοτίως της Σαχάρας. Χρησιμοποιείται αντιθετικά με τον όρο Βόρεια Αφρική, που λογίζεται ως μέρος του Αραβικού κόσμου.

Το Σαχέλ είναι η μεταβατική ζώνη μεταξύ της Σαχάρας και της σαβάνας (η περιοχή Σουδάν) καθώς και του μωσαϊκού δασών-σαβάνας νοτιότερα. Το Κέρας της Αφρικής και μεγάλες περιοχές του Σουδάν είναι γεωγραφικά μέρος της Υποσαχάριας Αφρικής, έχουν εντούτοις μεγάλες επιρροές από τη Μέση Ανατολή, και με εξαίρεση την Αιθιοπία, θεωρούνται επίσης μέρος του Αραβικού κόσμου.

Η Υποσαχάρια Αφρική είναι επίσης γνωστή και ως **Μαύρη Αφρική**, εξαιτίας των πολλών μαύρων στο χρώμα του δέρματος πληθυσμών της. Οι Άραβες κατά τον μεσαίωνα χρησιμοποιούσαν τον παρόμοιο όρο *bilâd as-sûdân*, ο οποίος σημαίνει *«χώρα των μαύρων»* εν αντιθέσει με τους πληθυσμούς του κλασσικού Ισλαμικού κόσμου.
Η επικρατέστερη θρησκεία στην Υποσαχάρια Αφρική είναι ο Χριστιανισμός (με ταχύτερα αναπτυσσόμενη ομάδα τους Πεντηκοστιανούς) σε αντίθεση με τη Βόρεια Αφρική που κυριαρχεί το Ισλάμ. Υπάρχει ωστόσο και μια σημαντική μουσουλμανική παρουσία που είναι εντονότερη στη βορειοδυτική Υποσαχάρια Αφρική καθώς και στη Σομαλία και τις ακτές της ανατολικής Αφρικής. Τέλος υπάρχουν και οι παραδοσιακές αφρικανικές ανιμιστικές λατρείες ιδίως σε απομακρυσμένα μέρη της ηπείρου.

## Παραπομπές


## Εξωτερικοί σύνδεσμοι
* 

Κατηγορία:Αφρική
Αδαλούλφος της Βουλώνης

Ο **Αδαλούλφος της Βουλώνης** ή Αδελόλφος (890–933) ευγενής από τον Οίκο της Φλάνδρας ήταν δεύτερος γιος του Βαλδουίνου Β΄ κόμη της Φλάνδρας και της Έλφθριθ των Ουέσσεξ, μικρότερης κόρης του Αλφρέδου της Αγγλίας. Ο πατέρας του, όταν απεβίωσε, κληροδότησε τα εδάφη του βόρεια της σημερινής Γαλλίας και δυτικά του Βελγίου στους γιους του. Ο μεγαλύτερος Αρνούλφος Α΄ έγινε κόμης της Φλάνδρας, ενώ ο μικρότερος Αδαλούλφος έγινε κόμης της Βουλώνης, Σαιν-Πολ & Τερουάν και επίτροπος στο αββαείο του Αγίου Μπερτίνου και στο Σαίντ–Ομέρ. 

## Αποστολή στο Ουέσσεξ
To 926, ο Αδαλούλφος στάλθηκε στον εξάδελφό του Έθελσταν της Αγγλίας από τον κόμη Ούγο τον Μέγα, κυβερνήτη της βόρειας Γαλλίας υπό την κηδεμονία του Ροδόλφου, που είχε εκλεγεί βασιλιάς των Δυτικών Φράγκων (923). Ο Αδαλούλφος είχε αποστολή να ζητήσει μία από τις αδελφές τού Έθελσταν για γάμο με τον Ούγο· μεταξύ των πολυτελών δώρων που εστάλησαν στον Έθελσταν, μανιώδη συλλέκτη λειψάνων, λέγεται ότι ήταν το ξίφος του ιδρυτή της Βυζαντινής αυτοκρατορίας Κωνσταντίνου Α΄ του Μέγα και η Αγία Λόγχη. Η αποστολή είχε επιτυχία και ο Ούγος νυμφεύτηκε μια από τις ετεροθαλείς αδελφές του Έθελσταν, την Ίδχίλδ.  

## Διαδοχή
Τον Αδαλούλφο διαδέχθηκε ο γιος του Αρνούλφος Β΄ της Βουλώνης, είχε άλλον έναν νόθο γιο τον Βαλδουίνο που έγινε κηδεμόνας του Αρνούλφου Β΄ της Φλάνδρας. Ο Αδαλούλφος πέθανε (933) και τάφηκε στο *αβαείο του Σαιν Μπερτίν*.

## Οικογένεια
Είχε τέκνα:
* Αρνούλφος Β΄ απεβ. 972, κόμης της Βουλώνης.
* (νόθος) Βαλδουίνος απεβ. 973, κηδεμόνας τού Αρνούλφου Β΄ κόμη της Φλάνδρας.

## Παραπομπές


## Πηγές
* *Anglo-Saxon England*, Volume 15, Ed. Peter Clemoes, Simon Keynes, Michael Lapidge, (Cambridge University Press, 1986)
* Renée Nip, 'The Political Relations between England and Flanders (1066-1128)', Anglo-Norman Studies 21: Proceedings of the Battle Conference 1998, ed. Christopher Harper-Bill (The Boydell Press, Woodbridge, UK, 1999)
* The History of the Counts of Guines and the Lords of Ardres'', trans. Leah Shopkow (Philadelphia: University of Pennsylvania Press, 2007)

Κατηγορία:Οίκος της Φλάνδρας
Κατηγορία:Κόμητες της Βουλώνης
Φρεγάδιο

Το **Φρεγάδιο** ή **Φρεγκατό**, κοινώς «Φεργαδόνι» ήταν μικρή φρεγάτα που έφερε 32 συνολικά πυροβόλα (24 στα πυροβολεία και 8 στο κατάστρωμα). Τα σκάφη αυτά αν και δεν περιλαμβάνονταν στις 4 τάξεις φρεγατών του γαλλικού ναυτικού κανονισμού συνέχισαν να υφίστανται και μετά το 1850. Τέτοια σκάφη χρησιμοποιούσε αποκλειστικά ο στόλος της Βενετίας μέχρι τη διάλυσή της Γαληνοτάτης Δημοκρατίας.

Τέτοια επίσης σκάφη έφεραν ο αλγερινός, ο τυνησιακός και ο αιγυπτιακός στόλος στη περίοδο της Οθωμανικής Αυτοκρατορίας, κατά την Ελληνική Επανάσταση του 1821.

Σημειώνεται ότι παλαιότερα τα φρεγάδια ή φεργαδόνια ήταν ελαφρά άφρακτα (=χωρίς κατάστρωμα) κωπήλατα πλοία, που έφεραν λατίνι ιστίο (πανί) και που έμοιαζαν πολύ με τη Λιβυρνίδα.

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.ΚΔ΄, σελ.196.

Κατηγορία:Πολεμικά πλοία
Κατηγορία:Ελληνικά πολεμικά πλοία της επανάστασης του 1821
Κατηγορία:Βενετία
Έλφθριθ της Φλάνδρας

Η **Έλφθριθ της Φλάνδρας** ή **Ελφθρίθα της Φλάνδρας** (*Ælfthryth*, 877 - 7 Ιουνίου 929) ήταν το τελευταίο παιδί και κόρη του Αλφρέδου του Μέγα και της Ίαλσουιθ, μεγαλύτερα αδέλφια της ήταν ο Εδουάρδος ο Πρεσβύτερος και η Έθελφλιντ. Παντρεύτηκε τον Βαλδουίνο Β΄ δεύτερο Κόμη της Φλάνδρας από τον Οίκο της Φλάνδρας με τον οποίο απέκτησε:

*Αρνούλφος Α΄ της Φλάνδρας
*Αδαλούλφος της Βουλώνης

## Παραπομπές
 		


## Πηγές

*Abels, Richard P. (1988). Lordship and Military Obligation in Anglo-Saxon England. British Museum Press.

## Εξωτερικοί σύνδεσμοι

*Έλφθριθ

Κατηγορία:Κόμισσες της Φλάνδρας
Κατηγορία:Πριγκίπισσες της Αγγλίας
Θρόνιον (Λοκρίς)

Το **Θρόνιον** ήταν αρχαία ελληνική πόλη χτισμένη στις όχθες του Μαλιακού, κάτω από το όρος Καλλίδρομο (Κνημίς). Ήταν η πρωτεύουσα των Επικνημίδιων Λοκρών. Σύμφωνα με τον Όμηρο ήταν μία από τις πόλεις των Λοκρών που συμμετείχαν στον Τρωικό πόλεμο. Η πόλη, κατά την διάρκεια του Πελοποννησιακού πολέμου, καταλήφθηκε από τους Αθηναίους. Γύρω στο 427 π.Χ., δέχτηκε μεγάλες καταστροφές από ισχυρό σεισμό.  

Η πόλη καταστράφηκε κατά τη διάρκεια του Γ' Ιερού πολέμου, από το στρατηγό  των Φωκέων, Ονόμαρχο. Μετά τους Φωκείς, η πόλη πέρασε στους Μακεδόνες και στη συνέχεια έγινε μέρος της Αιτωλικής Συμπολιτείας. 

## Παραπομπές


Κατηγορία:Πόλεις της αρχαίας Λοκρίδας